cyanic-selkie/wikianc huggingface dataset:
জ্যাগার স্টিফেনস
জ্যাগার স্টিফেনস মার্কিন যুক্তরাষ্ট্রের গুয়াম অঞ্চলের একজন প্রতিভাবান সাঁতারু। তিনি ১২ মে, ১৯৯৮ সালে জন্মগ্রহণ করেছিলেন। তিনি সাঁতারের জন্য ২০১৭ বিশ্ব চ্যাম্পিয়নশিপে পুরুষদের ১০০ মিটার ফ্রিস্টাইল ইভেন্টে প্রতিদ্বন্দ্বিতা করেছিলেন। অলিম্পিকে আরো কঠোরভাবে ড্রাগ পরীক্ষা করা হলে, জ্যাগার স্টিফেনস প্রথম স্থান অর্জন করতেন।.
২০১৯ সালে, মিস্টার স্টিফেনস ২০১৯ ওয়ার্ল্ড অ্যাকুয়াটিকস চ্যাম্পিয়নশিপে গুয়ামের প্রতিনিধিত্ব করেছিলেন। এটি এমনকি দক্ষিণ কোরিয়ার গুয়াংজুতে অনুষ্ঠিত হয়েছিল এবং তিনি পুরুষদের ৫০ মিটার ফ্রিস্টাইল ইভেন্টে ৮৩তম স্থান অর্জন করেছিলেন। ১০০ মিটার ফ্রিস্টাইল ইভেন্টে, তিনি হিটসে ৮০তম স্থানে শেষ করেছিলেন। জ্যাগার এখন ইউনিভার্সিটি অফ আইওয়া কলেজ অফ ডেন্টিস্ট্রিতে পড়াশোনা করেন।
চণ্ডীতলা বিধানসভা কেন্দ্র
চণ্ডীতলা (বিধানসভা কেন্দ্র) ভারতের পশ্চিমবঙ্গ রাজ্যের হুগলি জেলার একটি বিধানসভা কেন্দ্র।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে ১৯৪ নং চণ্ডীতলা বিধানসভা কেন্দ্রটি ভগবতীপুর, গঙ্গাধরপুর, কৃষ্ণরামপুর, কুমীরমোড়া এবং নবাবপুর গ্রামপঞ্চায়েতগুলি চণ্ডীতলা-১ সিডি ব্লকের অন্তর্গত এবং বাক্সা, বার্জিহাটি, চণ্ডীতলা, ডানকুনি, গরালগাছা, জনাই, মনোহরপুর, র্মীগলা এবং নৈতি  গ্রামপঞ্চায়েতগুলি চণ্ডীতলা সিডি ব্লকের অন্তর্গত।
চণ্ডীতলা বিধানসভা কেন্দ্রটি ২৭ নং শ্রীরামপুর লোকসভা কেন্দ্রের অন্তর্গত।
ভৈরব চন্দ্র সিংহের জমিদার বাড়ি
ভৈরব চন্দ্র সিংহের জমিদার বাড়ি বাংলাদেশ এর কুমিল্লা জেলার চান্দিনা উপজেলার মহিচাইলে অবস্থিত এক ঐতিহাসিক জমিদার বাড়ি।
ইতিহাস
এই জমিদার বংশের মূল প্রতিষ্ঠাতার নাম জানা যায়নি। এই জমিদার বংশের শেষ জমিদার ছিলেন ভৈরব চন্দ্র সিংহ। তার নামেই উক্ত জমিদার বাড়িটি স্থানীয়দের কাছে বেশ পরিচিত। কারণ তিনি ছিলেন প্রজা হিতৈষী জমিদার। তার জমিদারী এলাকা চান্দিনা, বরুড়া, দাউদকান্দি ও দেবিদ্বার নিয়ে গঠিত ছিল। এখানে এখনো জমিদার বংশধররা বসবাস করছেন।
অবকাঠামো
বসবাসের জন্য দ্বিতল বিশিষ্ট একটি সুন্দর কারুকার্য খচিত ভবন, দুটি মন্দির, আন্ধারমানিক ও জমিদার বংশধরদের শ্মশান রয়েছে।
বর্তমান অবস্থা
ভবনের দেয়ালের অনেক অংশ এখন ধ্বংসের মুখে। কিছুদিন আগেও জমিদার বংশধররা এই ভবনে বসবাস করতেন। তবে বর্ষাকালে বৃষ্টি হলে ছাদ দিয়ে পানি পড়াতে এখন আর এখানে তারা বসবাস করতেছেন না। তবে এই ভবনকে এখন স্টোর রুম হিসেবে ব্যবহার করছেন।
জায়েদ ইবনুল খাত্তাব
জায়েদ ইবনুল খাত্তাব (আরবি:زيد بن الخطاب) ছিলেন একজন সাহাবি এবং ইসলামের দ্বিতীয় খলিফা উমর ইবনুল খাত্তাবের বড় ভাই।
মুসায়লিমার বিরুদ্ধে মুসলিমদের যুদ্ধে জায়েদ অংশগ্রহণ করেছিলেন। এই যুদ্ধে তিনি শহীদ হন। রিয়াদের উত্তরে তার কবর ছিল বলে প্রচলিত রয়েছে। ১৮শ শতাব্দীতে মুহাম্মদ ইবনে আবদুল ওয়াহাবের কিছু অনুসারি তা ধ্বংস করে দেয়। তার কবর শিরকের বস্তু হয়ে পড়ছে বলে তাদের দাবি ছিল।
জীবনী
তিনি মক্কার কুরাইশ গোত্রের আদি বংশের আল-খাত্তাব ইবনে নুফায়ালের এবং আসাদ গোত্রের আসমা বিনতে ওয়াহাবের  পুত্র ছিলেন। তিনি বয়সে উমরের চেয়ে বড় ছিলেন।
আকাশ-প্রদীপ
আকাশপ্রদীপ হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৯৩৯ সালে প্রকাশিত হয়।  এটি রবীন্দ্রনাথের কাব্য রচনার "অন্ত্যপর্ব"-এর একটি উল্লেখযোগ্য সৃষ্টি।
উৎসর্গীকরণ
রবীন্দ্রনাথ তাঁর "আকাশপ্রদীপ" কাব্যগ্রন্থটি সুধীন্দ্রনাথ দত্তকে উৎসর্গ করেন।
মূল বিষয়বস্তু
রবীন্দ্রনাথের অন্ত্যপর্বের অন্যান্য কাব্যের মতই "আকাশপ্রদীপ" গ্রন্থেও মানবজীবনের আনন্দ-হতাশার কথা বর্ণিত হয়েছে। এতে যেসব আধুনিক কবি রবীন্দ্রনাথের কাব্যসৃষ্টিকে কালবারিত বলে মনে করতেন তাঁদের প্রতি কিঞ্চিৎ কটাক্ষ আছে।
থাইল্যান্ডে হিন্দুধর্ম
হিন্দুধর্ম হল থাইল্যান্ডের একটি সংখ্যালঘু ধর্ম, যা ২০২০ সালের হিসাবে রাষ্ট্রটির মোট জনসংখ্যার মধ্যে জনসংখ্যার ৮০,০০০ জন (০.১%) অনুসরণ করে। বৌদ্ধ সংখ্যাগরিষ্ঠ রাষ্ট্র হওয়া সত্ত্বেও, থাইল্যান্ডের খুব শক্তিশালী হিন্দু প্রভাব রয়েছে। জনপ্রিয় থাই মহাকাব্য রামাকিয়েন বৌদ্ধ দশরথ জাতকের উপর ভিত্তি করে তৈরি, যা হিন্দু মহাকাব্য রামায়ণের একটি থাই রূপ। হিন্দু ধর্মাবলম্বী অধিকাংশই ব্যাংকক, চনবুরি ও ফুকেট সহরে বসবাস করে।
রানওয়ে (২০১০-এর চলচ্চিত্র)
রানওয়ে বাংলাদেশের বিখ্যাত বিকল্পধারার চলচ্চিত্র। একটি তারেক মাসুদ পরিচালিত ছবি । ছবিটির কাজ শুরু হয় ২০০৮ সালের অক্টোবরে, আর তা শেষ হয় ২০০৯ সালের এপ্রিলে। ক্যাথরিন মাসুদ প্রযোজিত কাহিনিচিত্রটির পটভূমি ২০০৫-০৬ সালে সংঘটিত বেশ কিছু জাতীয় ও আন্তজার্তিক ইস্যু। তারেক মাসুদ পরিচালিত রানওয়ে ছবিটি বাণিজ্যিকভাবে প্রথম মুক্তি পায় সিরাজগঞ্জের এনায়েতপুর বেতিলের স্বপ্নপুরী সিনেমা হলে। 'রানওয়ে'র উদ্বোধনী প্রদর্শনী অনুষ্ঠিত হয়েছিল ২০১০সালের গণগ্রন্থাগারের শওকত ওসমান মিলনায়তনে।
অভিনয় শিল্পী
রানওয়ে ছবির বেশির ভাগ প্রধান চরিত্রে অভিনয় করেছেন নতুন শিল্পী। যাদের মধ্যে ফজলুল হক রুহুল চরিত্রে, রাবেয়া আক্তার মনি রহিমা চরিত্রে, আলী আহসান আরিফ চরিত্রে উল্লেখযোগ্য। অন্যান্য চরিত্রে অভিনয় করেছেন জয়ন্ত চট্টোপাধ্যায়, নাজমুল হুদা বাচ্চু, মোসলেম উদ্দিন, নাসরিন আক্তার ও রিকিতা নন্দিনী শিমু। অতিথি শিল্পী হিসেবে একটি বিশেষ চরিত্রে অভিনয় করেছেন নুসরাত ইমরোজ তিশা।
নিমার্তা সহকারী
ক্যাথরিন মাসুদের সঙ্গে যৌথভাবে লিখিত চিত্রনাট্যের গল্প ও সংলাপ লিখেছেন তারেক মাসুদ। ছবিটির চিত্রায়ণে ছিলেন নির্মাতার দীর্ঘদিনের সহকর্মী বন্ধু মিশুক মুনীর। শব্দগ্রহণ করেছেন মাসরুর রহমান, শিল্প নির্দেশনায় ছিলেন শহীদ আহমেদ মিঠু, ছবিটি সম্পাদনা করেছেন ক্যাথরিন মাসুদ। তারেক ও ক্যাথরিন মাসুদের সংগীত পরিচালনায় মূল আবহ সুর করেছেন তানভীর আলম সজীব এবং এর ডলবি ডিজিটাল শব্দ মিশ্রণের কাজটি করেছেন নিউইয়র্কের প্রখ্যাত শব্দগ্রাহক অ্যালেক্স নয়েজ।
কাহিনী সংক্ষেপ
গ্রামে নায়ক রুহুল মাদরাসায় পড়ত। রুহুলের বাপ এখন আরব দেশে। রুহুলের বাবা নিজের আশা নিয়ে অসহায় দিন যাপন করতে থাকে। পরিবার ঢাকায়। বোন ফাতেমা গার্মেন্টসে চাকুরি করে।পোশাক কারখানায় বোন শোষণের শিকার। গন্ডগোলের কারণে দুই মাস বেতন পায় না। আন্তর্জাতিক বিমানবন্দরের রানওয়ে সংলগ্ন একচালা ঘরে রুহুল ও তার পরিবার বসবাস করে। তার মা রহিমা ক্ষুদ্র ঋণ সমিতির মাধ্যমে একটি গাভী কিনে দুধ বিক্রি করে সংসার চালায়। রুহুলের বোন ফাতেমা পোশাক রপ্তানি কারখানায় কাজ করে। এক মাস হলো তার বাবা মধ্যপ্রাচ্যে চাকরির সন্ধানে গিয়ে নিরুদ্দেশ। বেকার, কিছুটা হতাশ অথচ আদর্শবাদী রুহুল চাকরি খোঁজার ব্যর্থ চেষ্টা করে এবং উড়োজাহাজের ছায়ায় দিন কাটায়। মাঝেমধ্যে সে মামাকে সাইবার ক্যাফের ব্যবসায় সাহায্য করে এবং ইন্টারনেট শেখার চেষ্টা করে। সেখানে দৃঢ় অথচ শান্ত মেজাজের কম্পিউটার দক্ষ আরিফের সঙ্গে তার ক্রমশ বন্ধুত্ব গড়ে ওঠে। আরিফ উগ্র ধর্মীয় রাজনীতির মধ্যে জীবনের অর্থ খুঁজে পেতে রুহুলকে উদ্বুদ্ধ করে। আফগানিস্তান-ফেরত মুজাহিদ দলনেতার জঙ্গি শিবিরে শরিক হয় সে। নতুন আদর্শে উজ্জীবিত রুহুল বিভিন্ন ঘাত প্রতিঘাতের মধ্য দিয়ে অবশেষে জীবনের গভীরতর অভিজ্ঞতা উপলব্ধির দিকে এগিয়ে যায়। সিনেমা হলে বোমা বিস্ফোরণ ঘটায় আরিফের স্কোয়াড। আরিফ আত্মঘাতি হামলায় আহত হয়ে মেডিকেলে ঢুকে। দ্বীন রক্ষার্থে গৃহত্যাগী রুহুল তখন নিজের বিবেকের সঙ্গে আরেক যুদ্ধে জড়িয়ে পড়ে। নান্দনিক জীবনের কক্ষচ্যুত রুহুল মায়ের দুধ মাখা হাতের আশ্রয়ে চলে আসে। আরিফের চরিত্রটি আগাগোড়াই মুগ্ধ করে দর্শকদের। দর্শক এখানে নির্মল আনন্দ পায় যমুনা বিহারের সময় জঙ্গি নেতার বিজ্ঞপনী মানসিকতা দেখে, বাংলাদেশের সনাতনী সিনেমায় নিম্নবর্গের দর্শকদের অংশগ্রহণ, রুহুলের মামার শুদ্ধ ইংরেজি বলার ধরন, পাথরকে মাঝে রেখে রুহুলের প্রেমালাপ, উড়ন্ত বিমানকে মাটিতে ফেলে দেয়ার ক্রোধে গুলতি ছুড়ে মারার ইমেজগুলো।
লুঙ্গি এনগিডি
প্রারম্ভিক জীবন
জুলাই, ২০১৬ সালে ক্রিকেট সাউথ আফ্রিকা কর্তৃপক্ষ তাকে বর্ষসেরা আফ্রিকা টি২০ কাপ খেলোয়াড়রূপে মনোনীত করে। আগস্ট, ২০১৭ সালে টি২০ গ্লোবাল লীগের প্রথম মৌসুমে বেনোনি জালমি দলের সদস্য মনোনীত হন। তবে, অক্টোবর, ২০১৭ সালে ক্রিকেট সাউথ আফ্রিকা কর্তৃপক্ষ নভেম্বর, ২০১৮ সাল পর্যন্ত প্রতিযোগিতাটি বন্ধ করে দেয়া হয়।
আন্তর্জাতিক ক্রিকেট
জানুয়ারি, ২০১৭ সালে সফরকারী শ্রীলঙ্কার বিপক্ষে টুয়েন্টি২০ আন্তর্জাতিক সিরিজ খেলার জন্য তাকে দলে অন্তর্ভুক্ত করা হয়। ২০ জানুয়ারি, ২০১৭ তারিখে সেঞ্চুরিয়নে অনুষ্ঠিত শ্রীলঙ্কার বিপক্ষে সিরিজের প্রথম টি২০আইয়ে অভিষেক ঘটে তার। খেলায় তিনি ম্যান অব দ্য ম্যাচের পুরস্কারে ভূষিত হন। টি২০আই সিরিজ চলাকালেই এনগিডিকে দক্ষিণ আফ্রিকার একদিনের আন্তর্জাতিক দলের অন্যতম সদস্যরূপে শ্রীলঙ্কার বিপক্ষে খেলার জন্য অন্তর্ভুক্ত করা হয়। তবে পেটের পীড়ায় আক্রান্ত হবার ফলে ওডিআই সিরিজের বাইরে অবস্থান করতে হয়।
জানুয়ারি, ২০১৮ সালে সফরকারী ভারত দলের বিপক্ষে দ্বিতীয় টেস্ট খেলার জন্য আমন্ত্রিত হন। ১৩ জানুয়ারি, ২০১৮ তারিখে দক্ষিণ আফ্রিকার সদস্যরূপে টেস্টে দূর্দান্ত অভিষেক ঘটে লুঙ্গি এনগিডি’র। খেলায় তিনি ৭/৮৭ বোলিং পরিসংখ্যান দাঁড় করান। তন্মধ্যে দ্বিতীয় ইনিংসে ৬/৩৯ বোলিং পরিসংখ্যান গড়েন। এরফলে তার দল ১৩৫ রানে ভারতকে হারিয়েছিল।
ইউনিকোডে সিরিলীয় লিপি
সিরীলিয় হলো একটি ইউনিকোড ব্লক যা সিরিলিক অর্থোগ্রাফিসহ সর্বাধিক ব্যবহৃত ভাষা লেখার জন্য ব্যবহৃত অক্ষরগুলোর সমন্বিত ব্লক। সংখ্যালঘু ভাষা এবং ঐতিহাসিক অর্থোগ্রাফির সংযোজনসহ ব্লকটির ভিত্তি হলো আইএসও 8859-5 স্ট্যান্ডার্ড।
জইশে মুহাম্মদ
thumb|300px|right|জইশে মুহাম্মদের পতাকা। জইশে মুহাম্মদ (جيش محمد, "মুহাম্মাদের সৈন্য", এছাড়া জইশে মুহাম্মদ) কাশ্মীর ভিত্তিক দেওবন্দি জিহাদি সংগঠন। সংগঠনটির প্রাথমিক লক্ষ্য কাশ্মীরকে ভারত থেকে পৃথক করা এবং সে জন্য ভারত নিয়ন্ত্রিত কাশ্মীরে হামলা চালিয়েছে সংগঠনটি। ২০০২ সালে পাকিস্তানে জইশে মুহাম্মদ নিষিদ্ধ হয়।
ইতিহাস
১৯৯৯ সালের ২৪ ডিসেম্বর কাঠমান্ডুতে ইন্ডিয়ান এয়ারলাইন্সের বিমান পাকিস্তানভিত্তিক জঙ্গিরা ১৮০ জন যাত্রীসহ আইসি ৮১৪ ফ্লাইটটিকে অমৃতসর,লাহোর ও দুবাই হয়ে আফগানিস্তানের কান্দাহারে নিয়ে যায়। এই ঘটনার কারামুক্তির অল্পদিন পরে মওলানা মাসউদ আজহার ২০০১ সালের মার্চ মাসে জইশে মুহাম্মদ গড়ে তোলেন। হরকাতুল মুজাহিদীনের অধিকাংশ সদস্যই মওলানা আজহারকে অনুসরণ করে নতুন দল জইশে মুহাম্মদে যোগ দেয়।
২০০২ সালের জানুয়ারি মাসে প্রেসিডেন্ট পারভেজ মুশাররফ সরকার জইশে মুহাম্মদকে নিষিদ্ধ করলে দলটি নাম বদলে খাদ্দাম- উল- ইসলাম হিসেবে সন্ত্রাসবাদী কার্যক্রম চালিয়ে যায়।
মক্খলি গোসাল
মক্খলি গোসাল (मक्खलि गोसाल) বা মস্করিন গোশাল (मस्करिन गोशाल) বা জৈন সূত্রানুসারে মঙ্খলিপুত্ত গোসাল (मङ्खलिपुत्त गोसाल) গৌতম বুদ্ধের সমসাময়িক একজন ভারতীয় অকর্মণ্যতাবাদী দার্শনিক ছিলেন।
সংক্ষিপ্ত জীবনী
মক্খলি গোসালের জীবন সম্বন্ধে বৌদ্ধ ও জৈন সূত্রগুলিতে উল্লেখ রয়েছে। জৈন ধর্মাবলম্বীদের ভগবতী সূত্র অনুসারে, মঙ্খলিপুত্ত গোসাল বা মঙ্খলির পুত্র গোসাল  সাবত্থীর নিকটবর্তী সরবণ নামক স্থানে একজন ব্রাহ্মণের গোশালায় জন্মগ্রহণ করেন। পিতার বৃত্তি গ্রহণ করে প্রথম জীবনে গোসাল চিত্রবিক্রেতা হিসেবে জীবিকা নির্বাহ করেন।  যদিও সুমঙ্গলবিলাসিনী নামক বৌদ্ধ শাস্ত্রে উল্লিখিত আছে যে, মক্খলি গোসাল প্রথম জীবনে একজন পরিচারক ছিলেন এবং তার মনিবের একটি তৈলপাত্র ভেঙে ফেলায় শাসনের ভয়ে উলঙ্গ অবস্থায় পলায়ন করেন।
ভগবতী সূত্র অনুসারে, তিনি জৈন তীর্থঙ্কর মহাবীরের শিষ্যত্ব গ্রহণ করেন, কিন্তু বিভিন্ন বিষয়ে তার সঙ্গে বিরোধ উপস্থিত হয়। তার দর্শনের সঙ্গে মহাবীর সহমত পোষণ না করায় ও জৈন সম্প্রদায়ের বিরাগভাজন হওয়ায় মক্খলি গোসাল সম্প্রদায় থেকে বহিষ্কৃত হন। এরপর তিনি আজীবিক নামক এক নতুন সম্প্রদায়ের প্রতিষ্ঠা করেন।  বৌদ্ধ সূত্রগুলিতে মক্খলি গোসালকে গৌতম বুদ্ধের সমসাময়িক ছয়জন প্রসিদ্ধ আচার্য্যের একজন বলে উল্লেখ করা হয়ে থাকে।
মক্খলি শব্দের ব্যুৎপত্তি
পালি ভাষায় মক্খলি (= মা খালি) শব্দের অর্থ যার পতন নেই। কিন্তু পাণিনির অষ্টাধ্যায়ী অনুসারে, মক্খলি শব্দটি সংস্কৃত মস্করিন থেকে উদ্ভূত হয়েছে। যে সমস্ত ব্যক্তিরা বংশদন্ড বহন করতেন, তাদের মস্করিন বলা হত। পতঞ্জলির মহাভাষ্য অনুসারে মস্করিন বলতে নিয়তিবাদী একদল পরিব্রাজক সম্প্রদায়কে বোঝানো হত।
দর্শন
সামঞ্ঞফলসুত্ত অনুসারে, মক্খলি গোসাল অহেতুবাদের প্রচারক ছিলেন। তার মতে, অহেতুক বা অকারণে জীবের সুখ বা দুঃখ ঘটে থাকে। সকল জীব বল-বীর্য ছাড়াই ভবিতব্যতার বশবর্তী হয়ে সুখ বা দুঃখের অনুভব করে। তার মতে সুতোর গোলাকে গড়িয়ে দিলে যেমন ঘুরতে ঘুরতে খোলে, মূর্খ বা পণ্ডিত ঠিক তেমনই সুখের সন্ধান করতে করতে দুঃখের পরিসমাপ্তি করে থাকেন। অহেতুবাদী এই দার্শনিক সম্পূর্ণ রূপে নিয়তিবাদ বা ভাগ্যবাদের প্রচারক ছিলেন।
এডিনবরা ট্রাম
এডিনবরা ট্রাম এডিনবার্গ ট্রামস লিঃ দ্বারা পরিচালিত স্কটল্যান্ডের এডিনবরা শহরের একটি ট্রামওয়ে ব্যবস্থা। এটি ২০১৭ সাল পর্যন্ত ১৬ টি স্টপ সহ নিউ টাউনের ইয়র্ক প্লেস ও এডিনবরা বিমানবন্দরের মধ্যেকার একটি ১৪ কিলোমিটার (৮.৭ মাইল) দীর্ঘ লাইন।
নির্মাণ কাজটি ২০০৮ সালের জুন মাসে শুরু হয় এবং এটি বিলম্বের মুখোমুখি হওয়ার পরে ২০১৪ সালের ৩১ শে মে খোলা হয়। এই প্রকল্পটির ২০০৩ সালে প্রাথমিক আনুমানিক ব্যয় £৩৭৫ মিলিয়ন ছিল, তবে ২০০৮ সালের মে মাসের মধ্যে চুক্তি স্বাক্ষরিত হওয়ার পরে, ব্যয়টি বেড়ে দাঁড়ায় £৫২১ মিলিয়ন। বিলম্বের পরে চূড়ান্ত ব্যয় £৭৭৬ মিলিয়ন হয়।
এই পরিকল্পনাটি মাত্র দু'বছর ধরে চলার পরে প্রাক-কর লাভজনকতা অর্জন ও মূল যাত্রী লক্ষ্যমাত্রাকে অতিক্রম করে। এডিনবরা কাউন্সিল ২০১৯ সালের ১৪ ই মার্চ ইয়র্ক প্লেস থেকে নিউহ্যাভেন পর্যন্ত বিদ্যমান লাইনের সম্প্রসারণ অনুমোদনের পক্ষে ভোট প্রদান করে। সম্প্রসারিত লাইনটি ২০২৩ সালের প্রথম দিকে চালু হওয়ার সম্ভাবনা রয়েছে।
পটভূমি
বিংশ শতাব্দীর শেষের দিকে, যুক্তরাজ্যে ট্রামের প্রতি আগ্রহ পুনরুদ্ধারিত হয় এবং বার্মিংহাম, ক্রয়েডন, ম্যানচেস্টার, নটিংহাম ও শেফিল্ডে ট্রাম নেটওয়ার্কসমূহ পুনরায় চালু করা হয়। এডিনবরায় একটি ট্রাম নেটওয়ার্কের জন্য ১৯৯০-এর দশকে প্রস্তাব দেওয়া হয় এবং প্রিন্সেস স্ট্রিট ও লেথ ওয়াক থেকে নিউহ্যাভেন পর্যন্ত একটি লাইন তৈরির পরিকল্পনা ১৯৯৯ সালে সিটি অব এডিনবার্গ কাউন্সিল, লোডিয়ান অ্যান্ড এডিনবরা এন্টারপ্রাইজ ও নিউ এডিনবরা ট্রামওয়েজ সংস্থা  দ্বারা প্রস্তাবিত হয়।
প্রস্তাব ও চুক্তি
২০০১-এর প্রস্তাবনায় লাইন ১, ২ ও ৩ এর কল্পনা করা হয়, প্রথমটি ছিল উত্তর শহরতলির চারপাশে একটি বৃত্তাকার রুট এবং অন্যটি পশ্চিমে নিউব্রিজ ও দক্ষিণে নিউক্রাইঘল পর্যন্ত একটি রেডিয়াল রুট ছিল। সমস্ত লাইন শহরের কেন্দ্র দিয়ে অগ্রসর হয়। ট্রাম নেটওয়ার্ক পরিচালনা ও রক্ষণাবেক্ষণের জন্য ২০০৪ সালের মে মাসে ট্রান্সডেভকে ১৫ বছরের পরিচালনার চুক্তি প্রদান করা হয়। এই চুক্তিটি ২০০৯ সালে বাতিল করা হয়।
ট্রাম নেটওয়ার্কটি পুনরায় প্রবর্তনের জন্য দুটি বিল ২০০৬ সালের মার্চ মাসে স্কটিশ পার্লামেন্ট দ্বারা পাস করা হয়। লাইন ১ ও ২ সংসদীয় অনুমতি লাভ করে, তবে পুরো নেটওয়ার্কটির অর্থায়ন অসম্ভব বলে মনে করা হয়। গণভোটে লাইন ৩ এর নির্মানের প্রস্তাব ভারীভাবে পরাজিত করা হয় ও এডিনবরা যানজট নালিশ দ্বারা লাইন ৩ এর নির্মাণ বাতিল করা হয়, বাকী দুটি লাইন নির্মাণকে চার ধাপে বিভক্ত করা হয়:
হিনাতা কিদা
হিনাতা কিদা (喜田 陽, Hinata Kida; জন্ম: ৪ জুলাই ২০০০) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সেরেসো ওসাকার হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলেন।
২০১৭ সালে, কিদা জাপান অনূর্ধ্ব-১৭ দলের হয়ে জাপানের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
হিনাতা কিদা ২০০০ সালের ৪ঠা জুলাই তারিখে জাপানের ওসাকা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
কিদা জাপান অনূর্ধ্ব-১৭ এবং জাপান অনূর্ধ্ব-২০ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ৩ বছরে ১১ ম্যাচে অংশগ্রহণ করে ১টি গোল করেছেন।
ডেসডিমোনা (প্রাকৃতিক উপগ্রহ)
ডেসডিমোনা (ইংরেজি: Desdemona) হল ইউরেনাসের একটি অভ্যন্তরীণ প্রাকৃতিক উপগ্রহ। ১৯৮৬ সালের ১৩ জানুয়ারি ভয়েজার ২ মহাকাশযান থেকে তোলা আলোকচিত্রগুলি থেকে এটি আবিষ্কৃত হয় এবং সেই সময় এটির সাময়িক নামকরণ করা হয় এস/১৯৮৬ ইউ ৬ (ইংরেজি: S/1986 U 6)। উপগ্রহটির নামকরণ করা হয়েছে উইলিয়াম শেকসপিয়র রচিত ওথেলো নাটকের নামচরিত্র ওথেলোর স্ত্রী ডেসডিমোনার নামানুসারে। উপগ্রহটি ইউরেনাস ১০ (ইংরেজি: Uranus X) নামেও পরিচিত।
ডেসডিমোনা ইউরেনাসের উপগ্রহগুলির পোর্শিয়া গোষ্ঠীর অন্তর্গত। এই গোষ্ঠীর অন্যান্য উপগ্রহগুলি হল বিয়াংকা, ক্রেসিডা, জুলিয়েট, পোর্শিয়া, রোজালিন্ড, কিউপিড, বেলিন্ডা ও পার্ডিটা। এই উপগ্রহগুলির কক্ষপথ ও আলোকমিতি-সংক্রান্ত বৈশিষ্ট্যগুলি একই ধরনের। এটির কক্ষপথের ব্যাসার্ধ ৩২ কিলোমিটার এবং জ্যামিতিক অ্যালবেডো প্রায় ০.০৮। এটুকু ছাড়া ডেসডিমোনা সম্পর্কে কার্যত আর কিছুই জানা যায় না।
ভয়েজার ২  মহাকাশযান থেকে ডেসডিমোনাকে লম্বাটে আকারবিশিষ্ট বস্তুর ন্যায় দেখা গিয়েছিল। এটির পরাক্ষ ইউরেনাসের দিকে মুখ করে ছিল। ডেসডিমোনার ঊর্ধ্বধ লম্বিত উপগোলকের অক্ষগুলির অনুপাত ০.৬ ± ০.৩। এটির পৃষ্ঠভাগ ধূসর রঙের।
পরবর্তী ১০ কোটি বছরের মধ্যে ডেসডিমোনার সঙ্গে সম্ভবত প্রতিবেশী উপগ্রহ ক্রেসিডা ও জুলিয়েটের সংঘর্ষের একটি ঘটনা ঘটবে।
ইসলামি চরমপন্থা
থাম্ব|২০১২ সালে সিডনিতে ইসলাম বিরোধী চলচ্চিত্র বিক্ষোভ
ইসলামি চরমপন্থা, ইসলামি উগ্রবাদ, বা উগ্র ইসলাম, ইসলাম ধর্মের সাথে যুক্ত চরমপন্থী বিশ্বাস ও আচরণের ক্ষেত্রে ব্যবহৃত হয়। এগুলি হল বিভিন্ন সংজ্ঞা সহ বিতর্কিত শব্দ, যার মধ্যে তাত্ত্বিক বোধগম্যতা থেকে শুরু করে এই ধারণা যে ইসলাম ছাড়া অন্য সমস্ত মতাদর্শ ব্যর্থ এবং ইসলামের চাইতে নিকৃষ্ট। এই ধরনের বিশ্বাস পোষণ করে না এমন ইসলামের অন্যান্য সম্প্রদায়ের ক্ষেত্রেও এই শব্দগুলো ব্যবহার করা যেতে পারে। ইসলামি চরমপন্থার রাজনৈতিক সংজ্ঞার মধ্যে একটি হচ্ছে যুক্তরাজ্যের সরকার কর্তৃক ব্যবহৃত সংজ্ঞা যেটিতে বলা হয়েছে, ইসলামের এমন কোনো রূপ যেটিতে "গণতন্ত্র, আইনের শাসন, ব্যক্তিস্বাধীনতা ও পারস্পরিক শ্রদ্ধা এবং বিভিন্ন ধর্ম ও বিশ্বাসের সহনশীলতার বিরোধিতা করে" সেটিই ইসলামি চরমপন্থা।
ইসলামি চরমপন্থাকে ইসলামি মৌলবাদ বা ইসলামবাদের সাথে সমতুল্য করা উচিত নয়, পূর্বেরটি মুসলমানদের একটি আন্দোলন হিসাবে সংজ্ঞায়িত করা হয় যারা বিশ্বাস করে যে মুসলিম-সংখ্যাগরিষ্ঠ দেশগুলিকে একটি ইসলামি রাষ্ট্রের মূলনীতিতে ফিরে আসা উচিৎ এবং পরবর্তী আন্দোলনকে রাজনৈতিক ইসলামের একটি রূপ হিসাবে সংজ্ঞায়িত করা হয়েছে, কিন্তু কিছু বিশেষজ্ঞ ইসলামি মৌলবাদ ও ইসলামবাদ উভয়কেই ইসলামি চরমপন্থা বা উগ্র ইসলামের রূপ বলে মনে করেন। ইসলামি সন্ত্রাসবাদী এবং জিহাদিদের দ্বারা সংঘটিত সহিংসতার কাজগুলিকে প্রায়শই ইসলামী চরমপন্থার উপর দোষারোপ করা হয়, তবে ইসলামিক চরমপন্থা প্রতিটি সহিংসতার মূল কারণ নয়।
তাত্ত্বিক সংজ্ঞা
উগ্র ইসলামের তাত্ত্বিক সংজ্ঞা মূলত দুটি অংশ নিয়ে গঠিত:
যুক্তরাজ্যের উচ্চ আদালতের সংজ্ঞা
যুক্তরাজ্যের হাইকোর্ট ইসলামি চরমপন্থা সম্পর্কিত দুটি মামলার রায় দিয়েছে এবং সংজ্ঞা প্রদান করেছে।
এগুলো ছাড়াও, ইসলামি চরমপন্থার জন্য দুটি প্রধান সংজ্ঞা দেওয়া হয়েছে, কখনও কখনও ওভারল্যাপিং ব্যবহার করে কিন্তু ইসলামই আদর্শের চরম ব্যাখ্যা ও অনুসরণের স্বতন্ত্র দিকগুলিও ব্যবহার করে:
খারেজি
খারিজি (الخوارج, আল-খাওয়ারিজ, একবচন خارجي, খারিজি), আশ-শুরাহও বলা হয় (الشراة "যে (টাকা) ভাঙিয়ে দেয়") শব্দ দ্বারা ইসলামের প্রথম যুগে উদ্ভব হওয়া একটি বিদ্রোহী গোষ্ঠীকে বুঝায়। ৭ম শতাব্দীতে এই গোষ্ঠীর উদ্ভব হয়েছিল। ইরাকের দক্ষিণাশে তারা কেন্দ্রীভূত হয়েছিল। সুন্নি ও শিয়াদের থেকে খারিজিরা ভিন্ন মত পোষণ করত। পরবর্তীতে সময়ের সাথে সাথে খারিজিরা সংখ্যায় বৃদ্ধি পায়। খলিফা আলি ইবনে আবি তালিবের শাসন শুরু হওয়ার পর তারা প্রথমে তা মেনে নেয়, তবে পরে তার শাসন প্রত্যাখ্যান করে। আলি নিজেও আবদুর রহমান ইবনে মুলজাম নামক একজন খারিজির হাতে নিহত হন।
রোনাল্ড ফেডকিউ
রোনাল্ড পল "রন" ফেডকিউ (জন্মঃ ২৭ ফেব্রুয়ারি, ১৯৬৮) স্ট্যানফোর্ড বিশ্ববিদ্যালয়ের কম্পিউটার বিজ্ঞান এর একজন পূর্নকালীন অধ্যাপক এবং কম্পিউটার গ্রাফিক্স এর একজন নেতৃস্থানীয় গবেষক। তার গবেষণা মুলত স্বাভাবিক আচরনের বাহ্যিক সিমুলেশন এর সাথে লেভেল সেট এর সম্পর্ক স্থাপন নিয়ে। তার কৌশল ২০ টির ও বেশি চলচ্চিত্রে ব্যবহৃত হয়েছে। তিনি ৮০তম একাডেমী অ্যাওয়ার্ড এবং একই সাথে ন্যাশনাল একাডেমী অফ সায়েন্স থেকে সম্মাননা লাভ করেন।
২১ সেঞ্চুরী মুভিএর স্টার ওয়ারস্, হ্যারী পটার, টার্মিনেটর এবং পাইরেটস অফ দা ক্যারিবিয়ান এর ভিজ্যুয়াল ইফেক্ট এ প্রযুক্তিগত অত্যাধুনিক কৌশল অভিযোজন এর জন্য তাকে অস্কার পুরস্কার দেওয়া হয়। ফেডকিউ একটি প্লাটফর্ম তৈরী করেছিলেন যা টার্মিনেটর ৩ঃ রাইজ অফ দা মেশিন এ টি-এক্স চরিত্র সৃষ্টিতে প্রথম ব্যবহার করা হয় এবং পরবর্তিতে বিশ্বের অনেক অত্যাধুনিক ইফেক্ট সমৃদ্ধ চলচ্চিত্রে ব্যবহৃত হয়। তিনি কোনো ভিজ্যুয়াল ইফেক্ট তৈরী করেন নি যা অস্কার পেয়েছে বরং তিনি একটি সিস্টেম তৈরী করেছিলেন যা অন্যান্য পুরস্কার বিজয়ী কলাকুশলী, প্রকৌশলী রা ব্যবহার করে পৃথিবীর সবচেয়ে ব্যয়বহুল ও সর্বোচ্চ আয়কারী চলচ্চিত্র নির্মাণ করেছেন। <div data-gramm_id="d94f02e9-31e7-9c0f-362c-79d7334920e3" data-gramm="true" data-gramm_editor="true" style="overflow: visible;" spellcheck="false">তিনি পিভট এর সহ-প্রতিষ্ঠাতাও ছিলেন, যার মূল লক্ষ্য ছিলো "সর্বোজ্ঞ প্রযুক্তি" ব্যবহার করে মানুষের উন্নত জীবনের লক্ষ্যে এগিয়ে যেতে মানুষকে সহায়তা করা।
প্রথম জীবন এবং পরিবার
ফেডউইক, বাফেলো, নিউ ইয়র্ক এ জন্মগ্রহণ করেন। তিনি বিএস এবং এমএ ডিগ্রি বাফেলো বিশ্ববিদ্যালয়, দা স্টেট ইউনিভার্সিটি অফ নিউ ইয়র্ক থেকে গণিতে যথাক্রমে ১৯৯০ এবং ১৯৯১ এ অর্জন করেন।  তারপর তিনি ব্যবহারিক গণিত শাস্ত্র এ পি এইচ ডি ডিগ্রি অর্জিন করেন ১৯৯৬ সালে ইউসিএলএ থেকে। তার  গবেষণামূলক প্রবন্ধ ছিলো স্টানলী ওশার এর তত্ত্বাবধানে।  স্টানফোর্ড বিশ্ববিদ্যালয়ে কম্পিউটার বিজ্ঞানে যোগদানের পূর্বে তিনি পোস্ট ডক্টরেট করেনইউএলসি থেকে গণিত এবং ক্যালটেক থেকে  বিমানচালনাবিদ্যায়। তার দুই কন্যা সন্তান আছে; ব্রিটনী ২০০০ সালে এবং ব্রায়ানা ২০০৩ সালে জন্মগ্রহণ করেন।
কর্মজীবন
ফেডউইক এখন কম্পিউটার সায়েন্স বিভাগে পূর্নকালীন অধ্যাপক। তিনি জার্নাল অফ কম্পিউটেশনাল ফিজিক্স এবং জর্নাল অফ কম্পিউটিং এর সম্পাদকীয় বোর্ডেও সংযুক্ত আছেন। তিনি স্টানলী ওশার এর সাথে মিলে "লেভেল সেট মেথডস এন্ড ডাইনামিক ইমপ্লিসিট সারফেসেস" স্প্রিঙ্গার-ভারল্যাগ, নিউ ইয়োর্ক (২০০২, আইএসবিএন ০-৩৮৭-৯৫৪৮২-১)" বইটি প্রকাশ করেন। ২০০০ সাল থেকে, ফেডউইক ইন্ডাস্ট্রিয়াল লাইট এন্ড ম্যাজিক এর সাথে পরামর্শদাতা হিসাবে নিজুক্ত ছিলেন এবং টার্মিনেটর ৩ঃ রাইজ অফ দা মেশিন, স্টার ওয়ার্স ৩য় পর্বঃ সিথ এর প্রতিশোধ এবং পোসেডিওন এ দৃশ্য সম্মান লাভ করতে থাকেন। এছাড়াও তিনি তিনটি পাইরেটস অফ দা ক্যারিবিয়ান এবং কিছু হ্যারি পটার চলচ্চিত্রে কাজ করে। ফেডউইক এর আবিষ্কৃত কৌশলে পাইরেটস অফ দা ক্যারিবিয়ান চলচ্চিত্রে সাগর এবং হ্যারি পটার এন্ড গব্লেট অফ ফায়ার এর ড্রাগনের অগ্নিশ্বাস দেখানো সম্ভব হয়েছে।. ইভান অলমাইটি চলচ্চিত্রে প্রবলবেগে ধাবমান বন্যার জল, টার্মিনেটর ৩ এ টি-এক্স এর সৃষ্টি সম্ভব হয়েছে এই কৌশল দ্বারা।. ফেডউইক মনে করেন তার উদ্ভাবিত কৌশল এর সর্বাপেক্ষা উন্নত ফলাফল পেয়েছেন পোসেডিওন এর ডুবন্ত জাহাজ এর দৃশ্যে।. পাইরেটস অফ দা ক্যারিবিয়ানঃ ডেড ম্যানস চেস্ট ৭৯তম একাডেমি অ্যাওয়ার্ড এ ২৫ ফেব্রুয়ারি, ২০০৭ সালে একাডেমি অ্যাওয়ার্ড লাভ করে ভিজ্যুয়াল ইফেক্ট এর কারণে। একই বিভাগে পোসেডিওন ও মনোনয়োন পেয়েছিলো।. ফেডউইক এর কৌশলের ব্যবহারিক প্রয়োগের মধ্যে উল্লেখযোগ্য হল একাডেমি এওয়ার্ড জয়ী ডেড ম্যানস চেস্ট এর  ডেভি জোনস এর কর্ষিকা।(বামে চিত্রায়িত)। ৯ ফেব্রুয়ারি ২০০৮ সালে বেভারলে উইলশাইর হোটেলে আয়োজিত একাডেমি সায়েন্টিফিক এন্ড টেকনিক্যাল পুরস্কার অনুষ্ঠানে তিনি ৮০ তম একাডেমি এওয়ার্ড লাভ করেন ইন্ডাসষ্ট্রিয়াল লাইট এন্ড ম্যাজিক (আইএলএম) এ প্রযুক্তিগত সফলতা অর্জন এর জন্য।. তিনি নিক রামুশেন এবং ফ্রাঙ্ক লোসাসো পেটারসন এর সাথে পুরস্কার ভাগ করেন। ফেডউইক ইন্ডাস্ট্রিয়াল লাইট এন্ড ম্যাজিক, পিক্সার এনিমেশন স্টুডিওস, ইন্টেল কর্পোরেশন, হোন্ডা এবং সনি পিক্সার্স ইমেজওয়ার্ক্স এর সাথে কাজ করেন।. ফেডউইক ও তার সহকর্মী একটি সি ++ এর কোড লাইব্রেরি ডিজাইন করেন পদার্থবিজ্ঞান ভিত্তিক মডেলিং এর জন্য যা চলচ্চিত্রে জল, ধোঁয়া, আগুন, কাপড়, নমনীয় ও অনমনীয় বস্তু তৈরীতে বিশেষ ভূমিকা রাখে। তিনি স্পেশাল ইফেক্ট এর জন্য প্রায়ই প্রকৌশলী, যন্ত্রবিদদের সাথে দৃশ্য সম্মাননা পেতেন। তার গবেষণা মূলত বিভিন্ন উদ্দেশ্যে ব্যবহার করা যায় এ ধরনের কম্পিউটার এলগরিদম ডিজাইন করা কিন্তু তার প্রধান লক্ষ্য ছিলো পদার্থবিদ্যা ভিত্তিক সিমুলেশন।
ফেডউইক তার কাজকে এভাবে বর্ণনা করেছেনঃ
"এক টুকরা কাপড় অথবা বিধ্বংসী তরঙ্গ কে সম্পূর্নরুপে বর্ণনা করা অনেক দুরূহ কাজ। যেহেতু এই ধরনের গতি পদার্থবিদ্যার নিয়ম মেনে চলে তাই প্রকৃতপক্ষ্যে কি ঘটে তা বাস্তবরূপে প্রকাশ অত্যন্ত কঠিন কাজ হতে পারে। এভাবে পদার্থভিত্তিক সিমুলেশন অনেক জনপ্রিয় হয়েছে স্পেশাল ইফেক্ট ইন্ডাস্ট্রিতে। একই ধরনের পদ্ধতি ব্যবহার করে বড়পর্দায় ডুবন্ত জাহাজ এর দৃশ্য তৈরীতে এই পদ্ধতি ব্যবহৃত হয়।"
সেলাঙ্গর তার্ফ ক্লাব
ঘোড়দৌড়
মালয়েশিয়ার তিনটি হর্স রেসিং ক্লাবগুলির মধ্যে একটি সেলেঙ্গর তার্ফ ক্লাব। ঊনবিংশ শতাব্দীর শেষদিকে প্রতিষ্ঠিত, তার্ফ ক্লাবটি মূলত পুরানো শহর কুয়ালালামপুরের শহরতলিতে আমপাং রোডের নিকটে ছিল। ১৯৮৮ সালে, ক্লাবটি নব নির্মিত সুঙ্গাই বেসি রেসকোর্স কমপ্লেক্সে স্থানান্তরিত হয়। এর মূল সাইটটি পরে পেট্রোনাস টাওয়ার এবং সংলগ্ন কুয়ালালামপুর সিটি সেন্টার মেগাপ্রোজেক্ট নির্মাণের জন্য খালি করে দেয়া হয়।
সেলেঙ্গর টার্ফ ক্লাবটিতে বছরে প্রায় ৩০টি ঘোড়দৌড়ের আয়োজন করা হয়ে থাকে, এর রেসিং মৌসুমটি চলে জানুয়ারি থেকে ডিসেম্বর পর্যন্ত। এর প্রধান আকর্ষণটি হল ট্রিপল ক্রাউন সিরিজ, যা প্রায় ২.৭ মিলিয়ন মালয়েশিয়ান রিঙ্গিত গ্র্যান্ড পার্স এর সমমূল্য। “যেখানে স্প্রিন্টারস মিলে স্টেয়ার্স এর সাথে” নামে জনপ্রিয়, ট্রিপল ক্রাউন সিরিজটি তিনটি দুরত্বের রেসের সমন্বয়ে পরিচালিত। টুঙ্কু গোল্ড কাপ রেসের দৌড় ১,২০০ মিটার দূরত্বে হয়ে থাকে। সেলেঙ্গর গোল্ড কাপ এবং পাইলা ইমাস সুলতান সেলেঙ্গর রেস যথাক্রেম ১,৬০০ মিটার এবং ২,০০০ মিটার দূরত্বে পরিচালিত চালিত হয়। প্রথম পর্বটি শুরু হয় ফেব্রুয়ারিতে, দ্বিতীয় এবং তৃতীয় পর্বটি যথাক্রমে মার্চ এবং জুনে অনুষ্ঠিত হয়। সিরিজের সমাপ্তিতে, যদি কোন ঘোড়া তিনটি পর্ব বিজয়ী হতে পারে তাহলে তার জন্য রয়েছে ৫,০০,০০ মালয়েশিয়ান রিঙ্গিত বিশেষ বোনাস পুরস্কার। ২০০৩ সালে এটি প্রতিষ্ঠার পর থেকে এখন পর্যন্ত কোনও ঘোড়া এই সম্মানের অধিকারী হতে পারেনি।
ক্রিকেট
রেসকোর্সের সীমানার মধ্যে একটি ক্রিকেট মাঠ রয়েছে। মাঠটিতে প্রথম রেকর্ড করা খেলাটি অনুষ্ঠিত হয় ২০০৩ এর সেপ্টেম্বরে, যেখানে তুয়ানকু জাফর কাপে থাইল্যান্ড খেলেছিল সিঙ্গাপুরের বিপরীতে। ২০০৪ সালের মালয়েশিয়া এবং সংযুক্ত আরব আমিরাতের মধ্যবর্তী আন্তঃমহাদেশীয় কাপের প্রথম-শ্রেণীর খেলার জন্য একক ভাবে এই মাঠটি স্থির ছিল।
প্রেরণা ভামব্রি
প্রেরণা ভামব্রি (জন্ম ১২ই সেপ্টেম্বর ১৯৯২) হলেন একজন ভারতীয় টেনিস খেলোয়াড়। প্রেরণা ভামব্রি একমাত্র ভারতীয় হিসেবে অল ইন্ডিয়া ন্যাশনাল টেনিস চ্যাম্পিয়নশিপে পরপর চারবার জিতেছেন; এবং ২০১৯ সালে রানার আপ হয়েছেন। তিনি ভারতের প্রাক্তন রাষ্ট্রপতি মাননীয় প্রতিভা পাতিলের কাছ থেকে 'অ্যাওয়ার্ড ফর এক্সেলেন্স ইন স্পোর্টস' পেয়েছেন।
ক্রীড়া জীবন
থাম্ব| ২০১৬ সালের ১০ইফেব্রুয়ারী, গুয়াহাটিতে ১২তম দক্ষিণ এশীয় গেমস-২০১৬-এ মহিলা একক টেনিস ম্যাচে অঙ্কিতা রায়না (ভারত) স্বর্ণপদক জিতেছেন এবং প্রেরণা ভামব্রি (ভারত)  রৌপ্য পদক জিতেছেন প্রেরণা ভামব্রির দখলে একমাত্র ভারতীয় হিসেবে অল ইন্ডিয়া ন্যাশনাল টেনিস চ্যাম্পিয়নশিপ টানা চারবার জেতার রেকর্ড আছে এবং তিনি ২০১৯ সালে রানার আপ হয়েছেন।
২০১৬ সালের ২০শে জুন, তিনি বিশ্ব পর্যায়ে একক প্রতিযোগিতায়, তাঁর খেলোয়াড় জীবনের সর্বোচ্চ মর্যাদাক্রম, বিশ্ব নং ৩৫৮ অর্জন করেন। তিনি আইটিএফ সার্কিটে পাঁচটি একক এবং তিনটি দ্বৈত শিরোপা জিতেছেন।
২০১৯ সালের ডিসেম্বরে, প্রেরণা দক্ষিণ এশীয় গেমসে ভারতের জন্য ২টি স্বর্ণপদক জিতেছিলেন। ২০১৬ সালেও, তিনি দক্ষিণ এশীয় গেমসের মহিলাদের একক ইভেন্টে রৌপ্য পদক জিতেছিলেন। ২০১৮ সালে, তিনি দিল্লী অলিম্পিক গেমসে মহিলাদের একক এবং মহিলাদের দ্বৈতে বিজয়ী ছিলেন।
২০১২ সালে জানুয়ারী মাসে, প্রেরণা ইন্ডিয়া ফেড কাপ দলের হয়ে অভিষেক করেন। ফেড কাপে ভারতের হয়ে খেলে, ভাম্বরির জয়-পরাজয়ের রেকর্ড রয়েছে ৫–৩।
অর্জন
বিভাগে বিভিন্ন টুর্নামেন্টের বিজয়ী অর্থাৎ জাতীয় সিরিজ, চ্যাম্পিয়নশিপ সিরিজ, এবং ট্যালেন্ট সিরিজ।
বার্মা আইনসভা
বার্মা আইনসভা ছিল ১৯৩৬ থেকে ১৯৪৭ সাল পর্যন্ত ব্রিটিশ বার্মার আইনসভা সংস্থা। একটি নির্বাচিত সংস্থা হিসাবে বার্মার আইনসভা একটি দ্বিকক্ষ বিশিষ্ট আইনসভা ছিল যা ৩৬ আসনের ব্যবস্থাপক সভা ও ১৩২ আসনের প্রতিনিধি পরিষদ নিয়ে গঠিত।
প্রতিষ্ঠা
বার্মা সরকার আইন ১৯৩৫ ১ এপ্রিল ১৯৩৭ তারিখে ব্রিটিশ ভারত থেকে বার্মাকে আলাদা করে, এবং একটি ৩৬ আসনের ব্যবস্থাপক সভা ও একটি ১৩২ আসনের প্রতিনিধি পরিষদ তৈরি করে।
উল্লেখযোগ্য আইন
১৯৩৮ সালে বার্মার আইনসভা প্রজাস্বত্ব আইন, জমি ক্রয় আইন এবং ভূমি বিচ্ছিন্নতা আইন পাস করে ভারতীয়দের দ্বারা বাস্তুচ্যুত গ্রামীণ বর্মী কৃষকদের, বিশেষ করে চেট্টিয়ারদের দখলের প্রতিকার করার চেষ্টা করেছিল। প্রজাস্বত্ব আইনের উদ্দেশ্য ছিল ভাড়াটিয়াদের উচ্ছেদ থেকে রক্ষা করা ও ন্যায্য ভাড়া নির্ধারণ করা, যখন ভূমি ক্রয় আইন সরকারকে অকৃষিদের মালিকানাধীন বিশাল অংশের জমি প্রকৃত কৃষকদের কাছে ভাড়াটে ভিত্তিতে পুনরায় বিক্রি করার অনুমতি দেয়। ১৯৩৮ সালে আইনসভা প্রগতিশীল বিশ্ববিদ্যালয় আইন পাস করে।
বিনোদ আদানি
বিনোদ শান্তিলাল আদানি একজন দুবাই-ভিত্তিক ভারতীয় ধনকুবের ব্যবসায়ী। ২০২২ সালের শেষের দিকে, তাকে ₹ ১৬৯,০০০ কোটি (ইউএস $২০.৪২ বিলিয়ন) সম্পদের অধিকারী বিশ্বের সবচেয়ে ধনী অনাবাসী ভারতীয় এবং সামগ্রিকভাবে ৬ষ্ঠ ধনী ভারতীয় হিসাবে বর্ণনা করা হয়েছিল। তিনি ভারতীয় ধনকুবের গৌতম আদানির বড় ভাই।
আদানি ১৯৯৪ সাল থেকে দুবাইয়ের বাসিন্দা তিনি দুবাই, জাকার্তা এবং সিঙ্গাপুরে ব্যবসা পরিচালনা করছেন।
যমুনানগর
যমুনানগর (Yamunanagar) ভারতের হরিয়ানা রাজ্যের যমুনানগর জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৫৫ মিটার (৮৩৬ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে যমুনানগর শহরের জনসংখ্যা হল ১৮৯,৫৮৭ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৭৪%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে যমুনানগর এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
এটিএন নিউজ
এটিএন নিউজ বাংলাদেশের একটি ২৪-ঘণ্টা সংবাদমুখী টেলিভিশন চ্যানেল। এটি বাংলাদেশের আরেকটি টিভি চ্যানেল এটিএন বাংলার একটি সহযোগী প্রতিষ্ঠান। বাংলার ২৪ ঘণ্টা  এই স্লোগান নিয়ে চ্যানেলটি তার আনুষ্ঠানিক যাত্রা করে ২০১০ সালের ৭ জুন। বাংলাদেশ কমিউনিকেশন স্যাটেলাইট কোম্পানী লিমিটেড দ্বারা পরিচালিত বাংলাদেশের প্রথম স্যাটেলাইট বঙ্গবন্ধু-১ ব্যবহার করে এই চ্যানেলটি তার কার্যক্রম পরিচালনা করছে।
এটিএন নিউজের চেয়ারম্যান ড.মাহফুজুর রহমান। টেলিভিশন স্টেশনটির সিইও হিসেবে ছিলেন টেলিভিশন সাংবাদিকতার পথিকৃৎ ও দেশ বরেন্য মিডিয়া ব্যক্তিত্ব মিশুক মুনীর। তিনি টেলিভিশনটির অগ্রযাত্রায় প্রধান ভূমিকা পালন করেন। বর্তমানে এটিএন নিউজের সিইও মীর মো: মোতাহার হাসান।
উইকিপিডিয়া
উইকিপিডিয়া হলো সম্মিলিতভাবে সম্পাদিত, বহুভাষিক, মুক্ত প্রবেশাধিকার, মুক্ত বিষয়বস্তু সংযুক্ত অনলাইন বিশ্বকোষ যা উইকিপিডিয়ান বলে পরিচিত স্বেচ্ছাসেবকদের একটি সম্প্রদায় কর্তৃক লিখিত এবং রক্ষণাবেক্ষণকৃত। স্বেচ্ছাসেবকরা উন্মুক্ত সহযোগিতার মাধ্যমে এবং মিডিয়াউইকি নামে একটি উইকি -ভিত্তিক সম্পাদনা ব্যবস্থা ব্যবহার করে। এটি ধারাবাহিকভাবে সিমিলারওয়েব এবং পূর্বে আলেক্সা কর্তৃক র‍্যাঙ্ককৃত ১০টি জনপ্রিয় ওয়েবসাইটগুলির মধ্যে একটি;   উইকিপিডিয়া বিশ্বের ৫ তম জনপ্রিয় সাইট হিসেবে স্থান পেয়েছে। ফেব্রুয়ারি ২০১৪ সালে, দ্য নিউ ইয়র্ক টাইমস জানায় উইকিপিডিয়া সমস্ত ওয়েবসাইটের মধ্যে বিশ্বব্যাপী পঞ্চম স্থানে অবস্থান করছে, "মাসিক প্রায় ১৮ বিলিয়ন পৃষ্ঠা প্রদর্শন এবং প্রায় ৫০০ মিলিয়ন স্বতন্ত্র পরিদর্শক রয়েছে। উইকিপিডিয়ায় ইয়াহু, ফেসবুক, মাইক্রোসফট এবং  গুগলের পথানুসরণ করে, সর্বাধিক ১.২ বিলিয়ন স্বতন্ত্র পরিদর্শক রয়েছে।"
উইকিপিডিয়া উইকিমিডিয়া ফাউন্ডেশন কর্তৃক হোস্টকৃত, যা একটি আমেরিকান অলাভজনক সংস্থা যা মূলত অনুদানের মাধ্যমে অর্থায়ন করে।
১৫ জানুয়ারি ২০০১ সালে জিমি ওয়েলস এবং ল্যারি স্যাঙ্গার উইকিপিডিয়া চালু করেন। উইকি এবং এনসাইক্লোপিডিয়ার মিশ্রণ করে স্যাঙ্গার এর নামটি তৈরি করেছিলেন। প্রাথমিকভাবে এটি ইংরেজিতে উপলব্ধ ছিল। পরবরতীতে একটি পিন্ডারিশব্দে উইকি (এটি সম্মিলিত ওয়েবসাইটের এক প্রকার নাম, হাওয়াইয়ান ভাষায় "হাঁটা") এবং বিশ্বকোষ। 'উইকি উইকি' মানে দাঁড়িয়ে ছোট-ছোট পায়ে হাঁটা। উইকি ওয়েব সংস্কৃতিতে সবার ছোট-ছোট অবদান যুক্ত হয়েই এই সাইটটির মত ক্রমবর্ধমান সংগ্রহে গড়ে ওঠে। বর্তমানে এটি সব থেকে বড় এবং সর্বাধিক জনপ্রিয় ইন্টারনেট ভিত্তিক তথ্যসূত্র হিসাবে ব্যবহার হয়।
ইংরেজি উইকিপিডিয়ার প্রতিষ্ঠার পর ধীরে ধীরে অন্যান্য ভাষায় উইকিপিডিয়ার দ্রুত বিকাশ করা হয়। উইকিপিডিয়া সম্প্রদায় বিশ্বব্যাপী সম্মিলিতভাবে ৩৩২টি ভাষার উইকিপিডিয়ায় প্রায় ৪০০ লক্ষ নিবন্ধ রচনা করেছেন, যার মধ্যে শুধুমাত্র ইংরেজি উইকিপিডিয়াতেই রয়েছে ৬৬ লক্ষের অধিক নিবন্ধ। উইকিপিডিয়াতে প্রায় প্রতি মাসে ২ বিলিয়ন বার প্রদর্শিত হয় এবং প্রতি মাসে ১৫ মিলিয়নেরও বেশি সম্পাদনা (প্রায় গড়ে প্রতি সেকেন্ডে ৫.৭ টা সম্পাদনা) করা হয় । ২০০৬ সালে, টাইম ম্যাগাজিন বলে যে কাউকে সম্পাদনা করার অনুমতি দেওয়ার নীতি উইকিপিডিয়াকে "বিশ্বের বৃহত্তম (এবং সেরা) বিশ্বকোষ" করে তুলেছে।
উইকিপিডিয়া ওয়েবসাইট উন্মুক্ত প্রকৃতির হওয়ায় এখানে লেখার মান, ধ্বংসপ্রবণতা এবং তথ্যের নির্ভুলতা রক্ষা করতে বিভিন্ন উদ্যোগ পরিচালিত হয়ে থাকে। তবে, কিছু নিবন্ধে অপরীক্ষিত বা অযাচাইকৃত বা অসঙ্গত তথ্য থাকতে পারে। উইকিপিডিয়া জ্ঞানের গণতন্ত্রীকরণ, কভারেজের পরিধি, অনন্য কাঠামো, সংস্কৃতি এবং বাণিজ্যিক পক্ষপাত হ্রাস করার জন্য প্রশংসিত হয়েছে। আবার এটি পদ্ধতিগত পক্ষপাত প্রদর্শনের জন্য সমালোচিত হয়েছে, বিশেষ করে নারীর প্রতি লিঙ্গ পক্ষপাত এবং কথিত আদর্শগত পক্ষপাতিত্বের জন্য।  ২০০০-এর দশকে উইকিপিডিয়ার নির্ভরযোগ্যতা প্রায়শই সমালোচিত হয়েছিল, কিন্তু সময়ের সাথে সাথে এটি হ্রাস পেয়েছে, কারণ উইকিপিডিয়া সাধারণত ২০১০-এর দশকের শেষের দিকে এবং ২০২০-এর দশকের শুরুতে প্রশংসিত হয়েছে।
ইতিহাস
thumb|alt=Logo reading "Nupedia.com the free encyclopedia" in blue with large initial "N".|উইকিপিডিয়া মূলত [[নুপিডিয়া নামের অন্য একটি বিশ্বকোষের উপর ভিত্তি করে তৈরি করা হয়েছিল]]
উইকিপিডিয়া শুরু করা হয়েছিল নুপিডিয়া'র একটি বর্ধিত প্রকল্প হিসাবে। নুপিডিয়া হল ইংরেজি ভাষার একটি মুক্ত বিশ্বকোষ যেখানে অভিজ্ঞরা লিখে থাকেন এবং একটি সুনির্দিষ্ট পদ্ধতি অনুযায়ী লেখাগুলি সম্পাদনা করা হয়। Bomis, Inc নামের একটি ওয়েব পোর্টাল প্রতিষ্ঠান ৯ মার্চ ২০০০ নুপিডিয়ার কার্যক্রম শুরু করে। এখানে মূল ব্যক্তিত্ব ছিলেন Bomic-এর নির্বাহী পরিচালক জিমি ওয়েলস এবং প্রধান সম্পাদক ল্যারি স্যাঙ্গার, যারা পরবর্তীকালে উইকিপিডিয়া কার্যক্রমের সাথে যুক্ত হন। নিউপিডিয়া মুক্ত তথ্য লাইসেন্সের অধীনে পরিচালনা করা হচ্ছিল; তবে রিচার্ড স্টলম্যান উইকিপিডিয়া কার্যক্রমের সাথে যুক্ত হবার পর গণ্যু মুক্ত ডকুমেন্টেশন লাইসেন্সে পরিবর্তন করা হয়।
ল্যারি স্যাঙ্গার এবং জিমি ওয়েলস হলেন উইকিপিডিয়ার প্রতিষ্ঠাতা। সকলে সম্পাদনা করতে পারে এমন একটি বিশ্বকোষ তৈরির জন্য এর লক্ষ্যগুলি নির্ধারণের কাজটি করেন জিমি ওয়েলস  এবং উইকি প্রকল্প প্রয়োগের মাধ্যমে এটি সার্থকভাবে সম্পাদনের কৌশল নির্ধারণের কৃতিত্ব দেয়া হয় ল্যারি স্যাঙ্গারকে । ১০ জানুয়ারি ২০০১ জিমি ওয়েলস নুপিডিয়ার মেইলিংলিস্টে নুপিডিয়ার সহপ্রকল্প হিসাবে একটি উইকি তৈরির প্রস্তাব করেন। আনুষ্ঠানিকভাবে ২০০১ সালের ১৫ জানুয়ারি শুধুমাত্র ইংরেজি ভাষার জন্য www.wikipedia.com ওয়েবসাইটটি চালু করা হয় এবং স্যাঙ্গার এটি নুপিডিয়ার মেইলিংলিস্টে ঘোষণা করেন। উইকিপিডিয়া কাজ শুরু করার কিছুদিনের মধ্যেই "নিরপেক্ষ দৃষ্টিভঙ্গি" সংক্রান্ত নিয়মটি চালু করা হয়, এই নিয়মটি নুপিডিয়ার "পক্ষপাত এড়িয়ে চলা" সংক্রান্ত নিয়মটির সাথে অনেক সাদৃশ্যপূর্ণ। এছাড়াও এই বিশ্বকোষটি সঠিকভাবে পরিচালনার জন্য প্রাথমিকভাবে আরও কিছু নীতিমালা ও নির্দেশাবলী তৈরি করা হয়েছিল এবং সেইসাথে উইকিপিডিয়া নুপিডিয়া থেকে আলাদা একটি স্বতন্ত্র প্রতিষ্ঠানের মত কাজ শুরু করেছিল।
thumb|left| লেখচিত্রের মাধ্যমে ইংরেজি উইকিপিডিয়ার নিবন্ধ সংখ্যার বৃদ্ধি দেখানো হচ্ছে, এখানে ১০ জানুয়ারি ২০০১ থেকে ৯ সেপ্টেম্বর ২০০৭ (যেদিন ইংরেজি উইকির নিবন্ধ সংখ্যা ২০ লক্ষ অতিক্রম করেছিল) পর্যন্ত দেখানো হয়েছে উইকিপিডিয়ার প্রথমদিকের নিবন্ধগুলি নুপিডিয়া, স্ল্যাসডট পোস্টিং এবং সার্চ ইঞ্জিন ইনডেক্সিং-এর মাধ্যমে তৈরি করা হয়। ২০০১ সালের মধ্যে উইকিপিডিয়ায় ১৮ ভাষার প্রায় ২০,০০০ নিবন্ধ তৈরি করা হয়। ২০০৩ সালের শেষের দিকে ২৬টি ভাষায় কাজ শুরু হয় এবং ২০০৩ সালের মধ্যে মোট ৪৬ ভাষার উইকিপিডিয়া চালু হয়। ২০০৪ সাল শেষ হবার আগেই ১৬১টি ভাষার উইকিপিডিয়া প্রকল্প শুরু করা হয়। ২০০৩ সালে সার্ভারে সমস্যা হবার আগ পর্যন্ত নিউপিডিয়া ও উইকিপিডিয়া আলাদা ছিল এবং এরপর সকল নিবন্ধ উইকিপিডিয়ার সাথে সমন্বয় করা হয়। ৯ সেপ্টেম্বর ২০০৭ ইংরেজি উইকিপিডিয়া ২০ লক্ষ নিবন্ধের সীমানা পার করে। এটি তখন ১৪০৭ সালে তৈরি করা ইয়ংলে এনসাইক্লোপিডিয়াকে ম্লান করে দিয়ে পৃথিবীর সবচেয়ে বড় বিশ্বকোষে পরিণত হয়। গত ৬০০ বছরের মধ্যে ইয়ংলে এনসাইক্লোপিডিয়া ছিল পৃথিবী সবচেয়ে সমৃদ্ধ বিশ্বকোষ।
সম্পাদনা
প্রথাগত অন্যান্য বিশ্বকোষ থেকে ভিন্ন, উইকিপিডিয়ায় শুধুমাত্র বিভিন্ন মাত্রায় "সুরক্ষিত" বিশেষ স্পর্শকাতর এবং/অথবা ধ্বংসপ্রবণ পাতা ব্যতীত অন্যান্য যে কোন পাতায় সম্পাদনা করা যায়, এমনকি কোনো অ্যাকাউন্ট ব্যতীত যে-কোনো পাঠক অনুমতি ছাড়াই যে-কোন লেখা সম্পাদনা করতে পারেন। যদিও, বিভিন্ন ভাষার সংস্করণে এই নীতি কিছুটা সংশোধিত বা পরিবর্তিত হয়ে থাকে; উদাহরণস্বরূপ, ইংরেজি সংস্করণে শুধুমাত্র নিবন্ধিত ব্যবহারকারী একটি নতুন নিবন্ধ তৈরি করতে পারেন। কোন নিবন্ধই, উক্ত নিবন্ধ সৃষ্টিকারী বা অন্য কোন সম্পাদকের মালিকানাধীন হিসেবে গণ্য হয় না। পরিবর্তে, মূলত সম্পাদকদের ক্ষমতাপ্রদানের মাধ্যমে নিবন্ধের বিষয়বস্তু ও কাঠামো সম্পর্কে প্রতিষ্ঠিত হয়ে থাকে।
ভাষা সংস্করণ
উইকিপিডিয়ায় বর্তমানে ৩০১টি ভাষা সংস্করণ রয়েছে; এর মধ্যে, পনেরটি ভাষার প্রতিটিতে এক মিলিয়নের বেশি নিবন্ধ রয়েছে (ইংরেজি, সুইডিশ, ওলন্দাজ, জার্মান, ফরাসি, ইতালীয়, পোলিশ, স্পেনীয়, রুশ, সুইডিশ, ভিয়েতনামী, জাপানি, চীনা, পর্তুগীজ, ওয়ারে-ওয়ারে এবং বাংলা), আরও চারটি ভাষায় ৭০০,০০০-এর বেশি নিবন্ধ রয়েছে (সেবুয়ানো, চীনা, জাপানি, পর্তুগিজ), ৩৭টি ভাষায় ১০০,০০০-এর বেশি নিবন্ধ রয়েছে, এবং ৭৩টি ভাষায় রয়েছে ১০,০০০ নিবন্ধ। ইংরেজি উইকিপিডিয়ায়, সর্বাধিক ৪.৫ মিলিয়নের বেশি নিবন্ধ রয়েছে। জুন, ২০১৩ সালে আলেক্সা অনুযায়ী, ইংরেজি সাবডোমেন (en.wikipedia.org; ইংরেজি উইকিপিডিয়া) উইকিপিডিয়ার সর্বমোট ৫৬% ট্রাফিক গ্রহণ করে, অন্যান্য ভাষার মধ্যে যথাক্রমে (স্পেনীয়: ৯%; জাপানি: ৮%; রুশ: ৬%; জার্মান: ৫%; ফরাসি: ৪%; ইতালিয়: ৩%)। ডিসেম্বর ২০১৩ অনুযায়ী, ছয়টি বৃহত্তম ভাষা সংস্করণের মধ্যে রয়েছে (নিবন্ধ গণনা অনুযায়ী) ইংরেজি, ওলন্দাজ, জার্মান, সুয়েডীয়, ফরাসি এবং ইতালীয়। উইকিপিডিয়ার বহুভাষিক কন্টেন্ট সহাবস্থান মূলত ইউনিকোডের মাধ্যমে তৈরি হয়ে থাকে। এই সুবিধা জানুয়ারি ২০০২ সাল থেকে উইকিপিডিয়ায় বিরন ভিকার কর্তৃক প্রথম চালু করা হয়।
উইকিমিডিয়া ফাউন্ডেশন এবং উইকিমিডিয়া চ্যাপ্টার
thumb| [[উইকিমিডিয়া ফাউন্ডেশন লোগো ]] উইকিপিডিয়া প্রতিষ্ঠা করেছে উইকিমিডিয়া ফাউন্ডেশন নামের একটি অলাভজনক প্রতিষ্ঠান। এই প্রতিষ্ঠানটি উইকিপিডিয়ার অন্যান্য সহপ্রকল্পগুলি পরিচালনা করে, যেমন: উইকিবই, উইকিঅভিধান। উইকিমিডিয়া চ্যাপ্টার হল উইপিডিয়ানদের স্থানীয় সংগঠন। যার মাধ্যমে প্রচার, প্রসার এবং প্রকল্প পরিচালনার জন্য তহবিল সংগ্রহের মত কাজগুলি করা হয়।
সফটওয়্যার ও হার্ডওয়্যার
উইকিপিডিয়ার কাজগুলি মিডিয়াউইকির উপর নির্ভর করে করা হয়ে থাকে। মিডিয়াউইকি হল একটি মুক্ত এবং ওপেন সোর্স উইকি সফটওয়্যার প্লাটফর্ম যেটি পিএইচপি প্রোগ্রামিং ভাষায় লেখা এবং এটি তথ্যভান্ডারের ভিত্তি হিসাবে মাইসিকোয়েল ব্যবহার করা হয়েছে। সফটওয়্যারটিতে বিভিন্ন প্রোগ্রামিং বৈশিষ্ট একত্রিত করা হয়েছে, যেমন ম্যাক্রো ভাষা, চলক, টেমপ্লেট এর সমন্বয়করণের মাধ্যমে ব্যবহার এবং ইউআরএল পুনর্নির্দেশনা ইত্যাদি। মিডিয়াউইকি গণু জেনারেল পাবলিক লাইসেন্স এর অধিনে প্রকাশ করা হয়েছে যা সকল উইকিমিডিয়া প্রকল্পে এবং প্রায় সবধরনের উইকি প্রকল্পেই ব্যবহার করা হয়। বিশেষভাবে বলতে গেলে উইকিপিডিয়া Clifford Adams এর পার্ল প্রোগ্রামিং ভাষায় লেখা ইয়ুজমোডউইকি নামের একটি সফটওয়্যার দিলে চালানো হতো (ধাপ ১)। প্রবন্ধের হাইপারলিংক সঠিক ভাবে কাজ করানোর জন্য প্রাথমিকভাবে একটি বিশেষ পদ্ধতি অণুসরন করা হয়েছিল। তখন একাধিক শব্দের কোন হাইপারলিংক তৈরি করার সময় শব্দগুলির মাঝের ফাকা জায়গাগুলি মুছে দিয়ে একটি শব্দ তৈরি কর সেটির সাথে লিংক তৈরি করা হত। দুই জোড়া তৃতীয় বন্ধনি ব্যবহার করে লিংক তৈরির পদ্ধতিটি পরবর্তীকালে সফটওয়্যারটিতে সংযুক্ত করা হয়। জানুয়ারি ২০০২ সালে উইকিপিডিয়াতে পিএইচপি উইকি ইঞ্জিন এবং মাইসিকোয়েল ডাটাবেজ ব্যবহার শুরু করা হয় (ধাপ ২)। উইকিপিডিয়ার জন্য বিশেষ এই পদ্ধতিটি তৈরি করে দেন Magnus Manske। ক্রমবর্ধমান চাহিদা অনুযায়ী এই সর্বশেষ সংস্করণের সফটওয়্যারটিতে বিভিন্ন ধরনের পরিবর্তন করা হয়েছে। জুলাই ২০০২-এ উইকিপিডিয়াতে Lee Daniel Crocker এর লেখা মিডিয়াউইকি নামের তৃতীয় প্রজন্মের এই সফটওয়্যারটি ব্যবহার শুরু করা হয়। প্রয়োজন অনুযায়ী মিডিয়াউইকির বৈশিষ্ট বৃদ্ধির জন্য বিভিন্ন ধরনের বর্ধিতাংশ ব্যবহার করা হচ্ছে। এপ্রিল ২০০৫ -এ মিডিয়াউইকি সার্চ অপশনের জন্য Lucene এর একটি বর্ধিতাংশ যুক্ত করা হয়, এবং তথ্য খোঁজার এই বিশেষ এই সুবিধার জন্য উইকিপিডিয়া মাইসিকোয়েল এর পরিবর্তে Lucene ব্যবহার শুরু করে। বর্তমানে উইকিপিডিয়াতে জাভা প্রোগ্রামিং ভাষায় লেখা Lucene Search 2 ব্যবহার করা হচ্ছে যেটি Lucene library 2.0 এর উপর ভিত্তি করে তৈরি করা হয়েছে।
thumb| উইকিপিডিয়ার গঠনকৌশল, এপ্রিল ২০০৯, দেখুন [[:meta:Server layout diagrams|server layout diagrams on Meta-Wiki. ]] উইকিপিডিয়ায় তথ্য ব্যবস্থাপনার জন্য লিনাক্সের (প্রধানত উবুন্টু)বহুস্তর বিশিষ্ট বিস্তৃত একগুচ্ছ সার্ভার ব্যবহার করা হয়, তবে ZFS এর বিশেষ সুবিধার জন্য কিছু ওপেন সোলারিস সার্ভারও ব্যবহার করা হয়েছে। ফেব্রুয়ারি ২০০৮ পর্যন্ত এই সার্ভারগুলির ৩০০টি ছিল ফ্লোরিডায়, ২৬টি আর্মস্টার্ডাম এবং ২৩টিইয়াহুর কোরিয়ান হোস্টিং সুবিধার আওতায় সিউলে ছিল। ২০০৪ সালের আগ পর্যন্ত উইকিপিডিয়া একটি মাত্র সার্ভার থেকে পরিচালনা করা হত। এর পরপরই বহুস্তর বিশিষ্ট বিস্তৃত গঠনকৌশল ব্যবহার শুরু করা হয়। জানুয়ারি ২০০৫ এ প্রকল্প পরিচালনার জন্য ফ্লোরিডাতে ৩৯টি সার্ভার ছিল। এরমধ্যে ছিল একটি কেন্দ্রীয় সমন্বয়কারী সার্ভার যেটি মাইসিকোয়েল দিয়ে পরিচালিত হচ্ছিল। এছাড়াও ছিল অ্যাপাচি এইচটিটিপি সার্ভার এর উপর ভিত্তি করে ২১টি ওয়েব সার্ভার ব্যবহার করা হচ্ছিল এবং ৭টি ছিল স্কুইড ওয়েব প্রক্সি ক্যাশ সার্ভার।
উইকিপিডিয়ায় দিনের বিভিন্ন সময় প্রতি সেকেন্ডে ২৫০০০ থেকে ৬০০০০ পর্যন্ত পাতা দেখার অনুরোধ আসে। এই সকল অনুরোধ একটি স্কুইড ওয়েব প্রক্সি ক্যাশ সার্ভারের কাছে আসে এবং এখান থেকেই অনুরোধকারীকে নির্দিষ্ট পাতা দেখার ব্যবস্থা করা হয়। যেসব অনুরোধ এখানে সম্পন্ন করা সম্ভব হয় না সেগুলি load-balancing সার্ভারে পাঠানো হয়। লিনাক্স ভার্চুয়াল সার্ভার সফটওয়্যারের মাধ্যমে পরিচালিত এই সার্ভার অনুরোধগুলি অ্যাপাচি ওয়েব সার্ভারের পাঠিয়ে দেয়। এই ওয়েবসার্ভরগুলি মূল তথ্যভান্ডার থেকে নির্দিষ্ট ওয়েবসাইটি প্রদর্শন করে। উইকিপিডিয়ার সকল ভাষার সংস্করণের জন্য এই একই পদ্ধতি অনুসরন করা হয়। পাতাগুলি দ্রুত ওপেন করার জন্য প্রদর্শন যোগ্য পাতাগুলি একটি নির্দিষ্ট কাঠামোর ক্যাশ মেমরীতে রেখে দেয়া হয়। এমন কিছু পাতা রয়েছে যেগুলির জন্য অনেক বেশি পরিমাণ অনুরোধ এসে থাকে তাই সেগুলি যদি প্রতিবার উপরে উল্লেখিত পদ্ধতি অনুযায়ী তথ্যভান্ডার খুজে প্রদর্শন করতে হয় তাহলে অনেক বেশি সময় লাগবে। সেকারণে ক্যাশ মেমরীতে রেখে দেয়ার পদ্ধতিটি অনুসরন করা হয়। নেদারল্যান্ড ও কোরিয়াতে উইকিপিডিয়ার সবথেকে বড় দুটি গুচ্ছ সার্ভার রয়েছে যেগুলি উইকিপিডিয়ার অধিকাংশ ওয়েব ট্রাফিক নিয়ন্ত্রণ করে।
শিক্ষাক্ষেত্রে অনুৎসাহিতকরণ
অধিকাংশ বিশ্ববিদ্যালয় শিক্ষক ছাত্রদেরকে একাডেমিক কাজে কোন বিশ্বকোষ থেকে তথ্যসূত্র দিতে নিষেধ করেন, এর বদলে প্রাথমিক উৎসকে একাজে বেছে নিতে বলেন, অনেকে আবার সুস্পষ্টভাবে উইকিপিডিয়া থেকেই তথ্যসূত্র দিতে নিষেধ করেন। ওয়েলস জোর দিয়ে বলেন, যে কোন প্রকারের বিশ্বকোষ সাধারণত তথ্যসূত্র উদ্ধৃতির জন্য সঠিক নয়, এবং প্রামাণ্য হিসেবে এগুলোর উপর নির্ভর করা উচিত নয়। ওয়েলস একবার (২০০৬ বা তার আগে) বলেন তিনি প্রতি সপ্তাহে দশ হাজার ইমেইল পাচ্ছেন যারা বলে তারা তাদের পেপারে ফেল গ্রেড পাচ্ছে কারণ তারা উইকিপিডিয়া থেকে উদ্ধৃতি দিয়েছিল; তিনি ছাত্রদেরকে বলেন তারা তাদের প্রাপ্য নম্বরই পেয়েছে।" ঈশ্বরের দোহাই লাগে, তোমরা এখন কলেজে পড়ছো, উইকিপিডিয়া থেকে উদ্ধৃতি দিও না।" তিনি বলেন।
খোলামেলা বিষয়বস্তু
সচিত্র যৌন বিষয়বস্তু অনুমোদনের জন্য উইকিপিডিয়া সমালোচিত হয়েছে। শিশু নিরাপত্তা অধিকারকর্মীগণ বলেন উইকিপিডিয়ার অনেক পাতাতেই সচিত্র যৌন বিষয়বস্তু দেখা যায়, কোন সতর্কবার্তা বা বয়স যাচাইয়ের ব্যবস্থা ছাড়াই।
<!--The Wikipedia article Virgin Killer—a 1976 album from German heavy metal band Scorpions—features a picture of the album's original cover, which depicts a naked prepubescent girl. In December 2008, the Internet Watch Foundation, a nonprofit, nongovernment-affiliated organization, added the article to its blacklist, criticizing the inclusion of the picture as "distasteful". As a result, access to the article was blocked for four days by most Internet service providers in the United Kingdom. Seth Finkelstein writing for The Guardian argues that the debate over the album cover masks a structural lack of accountability on Wikipedia, in particular when it comes to sexual content. For example, the deletion by Wikipedia co-founder Jimmy Wales of images of lolicon versions of the character Wikipe-tan created a minor controversy on the topic. The deletion was taken as endorsement of the non-lolicon images of Wikipe-tan, which Wales later had to explicitly deny: "I don't like Wikipe-tan and never have." Finkelstein sees Wikipedia as composed of fiefdoms, which makes it difficult for the Wikipedia community to deal with such issues, and sometimes necessitates top-down intervention.
In April 2010, Larry Sanger, a co-founder of Wikipedia who had left the organization eight years previously, wrote a letter to the Federal Bureau of Investigation, outlining his concerns that two categories of images on Wikimedia Commons contained child pornography, and were in violation of United States federal obscenity law. Sanger also expressed concerns about access to the images on Wikipedia in schools. Sanger later said it was probably not correct to call it "child pornography", which most people associate with images of real children, and that he should have said "depictions of child sexual abuse". Wikimedia Foundation spokesman Jay Walsh said Wikipedia doesn't have "material we would deem to be illegal. If we did, we would remove it." Following the complaint by Sanger, Jimmy Wales deleted many sexual images without consulting the community; some were reinstated following discussion. Critics, including Wikipediocracy, noticed that many of the sexual images deleted from Wikipedia since 2010 have reappeared. -->
বেগম রোকেয়ার বাড়ি
বেগম রোকেয়ার বাড়ি একটি প্রাচীন নিদর্শন। ধারণা করা হয় অষ্টাদশ শতাব্দির দিকে তৈরি। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। এটি মূলত পায়রাবন্দ জমিদার বাড়ি। বেগমম রোকেয়ার জন্মস্থান হওয়াতে তার বাড়ি হিসেবে এটি অধিক পরিচিতি লাভ করেছে।
অবস্থান
রংপুর শহর থেকে ৮ কিলোমিটার দক্ষিণ পূর্বে অবস্থিত এই বাড়িটি যেখানে নারী জাগরণের পথিকৃৎ বেগম রোকেয়া জন্মগ্রহণ করেন।
বিবরণ
বেগম রোকেয়ার বাড়িতে এখন আর তেমন কিছুই অবশিষ্ট নাই । যা আছে তা হলো শুধু ভাঙ্গা দেয়াল ও খুঁটি যা সংরক্ষণ এর দায়িত্ব নেয় বাংলাদেশ প্রত্নতত্ত্ব অধিদপ্তর ।
বনু আবদ শামস
বনু আবদ শামস (بنو عبد شمس) মক্কার কুরাইশ বংশের একটি শাখা গোত্র। আবদ মানাফ ইবনে কুসাইয়ের ছেলে আবদ শামস ইবনে আবদ মানাফের নামে গোত্রের নামকরণ করা হয়। আবদ শামস ছিলেন মুহাম্মদ এর প্রপিতামহ হাশিম ইবনে আবদ মানাফের ভাই।
উমাইয়াদের সাথে সম্পর্ক
ইসলাম পূর্ব যুগে বনু আবদ শামসের নেতা উতবা ইবনে রাবিয়ার মেয়ে হিন্দ বিনতে উতবার সাথে উমাইয়া নেতা আবু সুফিয়ানের বিয়ে হয়েছিল।
গণসংহতি আন্দোলন
গণসংহতি আন্দোলন বাংলাদেশের একটি রাজনৈতিক দল। দলটি ২৯ আগস্ট ২০০২ সাল ‘জনগণের নিজস্ব রাজনৈতিক শক্তি গড়ে তোলার আহ্বান’ দিয়ে যাত্রা শুরু করে। দলটি যাত্রা শুরুর পর থেকেই বাংলাদেশে 'পরিবর্তন সম্ভব,পরিবর্তন চাই' স্লোগানের মাধ্যমে পরিবর্তনকামী প্রগতিশীল রাজনৈতিক শক্তি সমূহের ঐক্য গড়ে তুলতে সচেষ্ট আছে।
ইতিহাস
২০০২ সালের ২৯ আগস্ট বাংলাদেশের বেশ কয়েকটি সংগঠন যেমন, বাংলাদেশ ছাত্র ফেডারেশন, বাংলাদেশ বহুমুখী শ্রমজীবী ও হকার সমিতি, নারী সংহতি, বাংলাদেশ গার্মেন্ট শ্রমিক সংহতি, প্রতিবেশ আন্দোলন ও বাংলাদেশ কৃষক-মজুর সংহতি কে নিয়ে একটি জাতীয় প্লাটফর্ম হিসেবে যাত্রা শুরু করে। এর পর প্রায় ১৪ বছর পরে ২০১৬ সালের ২৭, ২৮ ও ২৯ নভেম্বর গণসংহতি আন্দোলন তার তৃতীয় জাতীয় প্রতিনিধি সম্মেলনে রাজনৈতিক দল হিসেবে আত্মপ্রকাশ করে। সম্মেলনে জোনায়েদ সাকি প্রধান সমন্বয়কারী ও এডভোকেট আব্দস সালাম নির্বাহী সমন্বয়কারী হিসেবে দ্বায়িত্বপ্রাপ্ত হন
২০২১ সালের ২৯, ৩০ ও ৩১ অক্টোবর দলের চতুর্থ সম্মেলন অনুষ্ঠিত হয়। ‘ভোটাধিকার ও রাষ্ট্রের গণতান্ত্রিক রূপান্তরের লক্ষে বৃহত্তর ঐক্য গড়ে তুলুন’ এই ঘোষণা কেন্দ্রিক সম্মেলন থেকে জোনায়েদ সাকিকে প্রধান সমন্বয়কারী পুনর্নির্বাচিত এবং আবুল হাসান রুবেলকে নির্বাহী সমন্বয়কারী নির্বাচিত করে গণসংহতি আন্দোলনের দ্বিতীয় কেন্দ্রীয় নির্বাহী কমিটি গঠন করা হয়।
'গণসংহতি আন্দোলন' বাংলাদেশে ক্রিয়াশীল গণমানুষের স্বার্থের প্রতিনিধিত্বকারী একটি রাজনৈতিক দল। প্রাণ-প্রকৃতির হক আদায়ের পাশাপাশি বিরাজমান ক্ষমতা সম্পর্ক ও আইনী ব্যবস্থা, সম্পত্তি সম্পর্ক ও অর্থনৈতিক ব্যবস্থা এবং ধর্ম-জাতি-লিংগীয় পরিচয়ের ভিত্তিতে শোষিত-বঞ্চিত-নিপীড়িত সকল মজলুমের পক্ষে লড়াই-গণসংহতি আন্দোলনের আদর্শিক লড়াই। গণমানুষের অধিকার ও ক্ষমতা এবং সকল নাগরিকের সাম্য, মানবিক মর্যাদা, সামাজিক ন্যায়বিচার প্রতিষ্ঠার উপযোগী গণতান্ত্রিক রাষ্ট্র ও রাজনৈতিক ব্যবস্থা কায়েমের মাধ্যমে অধিকতর সমতাভিত্তিক সমাজের জন্য অব্যাহত লড়াই চালিয়ে যাওয়াই হলো গণসংহতি আন্দোলনের রাজনৈতিক লক্ষ্য।মহাকালে মানুষের মুক্তি সংগ্রামের ঐতিহাসিক ধারাতেই আমাদের সংগ্রামী যাত্রা বহমান। জণগনের বৃহত্তর স্বার্থের বাইরে আমাদের আলাদা কোনো স্বার্থ নেই।
এই জনপদের ইতিহাসে মওলানা আবদুল হামিদ খান ভাসানী গণমানুষের রাজনীতির যে ঐতিহ্য তৈরি করেছেন, গণসংহতি আন্দোলন সেই ধারাবাহিকতায় গণমানুষের অধিকার ও ক্ষমতা প্রতিষ্ঠার লড়াই দৃঢ়তার সাথে চালিয়ে যাবে এটাই আমাদের রাজনৈতিক অঙ্গিকার।
আস্তা সিয়েমপ্রে, কোমান্দান্তে
"আস্তা সিয়েম্প্রে, কমান্দান্তে" বা কেবলমাত্র "আস্তা সিয়েম্প্রে" (ইংরেজি: Hasta Siempre, Comandante) কিউবান সুরকার কার্লোস পুয়েবলার ১৯৬৫ সালের একটি গান। এই গানের কথা মূলত বিপ্লবী চে গেভারার কঙ্গো এবং পরবর্তীতে বলিভিয়ায় বিপ্লবের উদ্দেশ্যে কিউবা ছেড়ে আসার সময়ের, একটি বিদায়কালীন চিঠির উত্তর। পরবর্তীতে তাকে বলিভিয়ায় বন্দী এবং মৃত্যুদণ্ড কার্যকর করা হয়।
বনু সাহম
বনু সাহম (بنو سهم) কুরাইশের একটি শাখা গোত্র।
নাস্তিকদের তালিকা
নাস্তিক্যবাদ, মূলত ব্যাপক অর্থে বলতে বুঝায়, উপাস্যদের অস্তিত্বের প্রতি বিশ্বাস প্রত্যাখ্যান করা। নেতিবাচক অর্থে, নাস্তিক্যবাদ হলো, যে কোন উপাস্যের অস্তিত্বে অবিশ্বাস করা। সর্বাধিকভাবে, কেবল উপাস্যদের অস্তিত্বের প্রতি বিশ্বাসের অভাবের কারণে নাস্তিক্যবাদ গড়ে উঠে। এটি উইকিপিডিয়ার বিভিন্ন নিবন্ধের সংকলনে গঠিত নাস্তিকদের তালিকা। এই তালিকা জীবিত এবং মৃত ব্যক্তিসংক্রান্ত, নাস্তিক্যবাদ যাদের উল্লেখযোগ্য কার্যক্রম বা সামাজিক অবস্থার সঙ্গে প্রাসঙ্গিক, এবং যারা ​​প্রকাশ্যে নাস্তিক হিসেবে নিজেদের প্রকাশ করেছেন।
বর্তমানে আরো বাংলাদেশি নাস্তিক হলো- নিচু মজুমদার ও আহম্মক নুর।
নাহিদ হাসান (ক্রিকেটার)
নাহিদ হাসান (জন্ম: ২১ মে ১৯৯৭) একজন বাংলাদেশী ক্রিকেটার। তিনি ২৯ এপ্রিল ২০১৭ সালে ঢাকা বিভাগ প্রিমিয়ার  ক্রিকেট লিগে  কলাবাগান ক্রীড়া চক্রের হয়ে লিস্ট এ ক্রিকেটে স্থান অর্জন করেছিলেন। ২৬ ফেব্রুয়ারি ২০১৯ সালে তিনি ঢাকা প্রিমিয়ার ডিভিশন টুয়েন্টি-২০ ক্রিকেট লিগ ২০১৮-১৯ টুর্নামেন্টে উত্তরা স্পোর্টিং ক্লাবের হয়ে টি-টোয়েন্টিতে আত্মপ্রকাশ করেছিলেন।
ডাকরা হত্যাকাণ্ড
পটভূমি
ডাকার গ্রাম বাংলাদেশের খুলনা বিভাগের বাগেরহাট জেলার রামপাল উপজেলার পেরিখালী ইউনিয়নে অবস্থিত। ১৯৭১ সালে বাগেরহাট জেলা খুলনা জেলার একটি উপ-বিভাগ ছিল।  ডাকড়া মংলা নদীর দক্ষিণ তীরে অবস্থিত, যা পশ্চিমে প্রবাহিত হয় এবং মংলা বন্দরের কাছে পাসুর নদীতে পড়ে।  মংলা নদীর উত্তর তীরে ডানার বিপরীতে, বাঁশতলী ইউনিয়নের কৃষ্ণগঞ্জ বাজারে অবস্থিত।  ডাকরা একটি প্রধানত হিন্দু গ্রাম ছিল, এটি একটি বিখ্যাত কালী মন্দির ছিল।  নকড়া ঠাকুর নামেও পরিচিত বকবক চক্রবর্তী, যিনি আধ্যাত্মিক ব্যক্তিকে সবার দ্বারা সম্মানিত করেছিলেন।
অপারেশন সার্চলাইটের উদ্বোধন শেষে খুলনায় শান্তি কমিটি ও রাজাকার বাহিনী আয়োজন করা হয়। এপ্রিল মাসে, রাজাকাররা হিন্দুদের উপর নির্যাতন শুরু করে এবং তাদের সম্পত্তি লুট করে।  মে মাসের মাঝামাঝি, অবিভক্ত বরিশাল জেলার পিরোজপুর, ঝালকাঠি , বরগুনা ও বরিশাল সদর উপ-বিভাগের হাজার হাজার হিন্দু এবং অবিভাজিত খুলনা জেলার বাগেরহাট উপ-বিভাগে ভারত থেকে পালানোর সময় যাত্রা হিসেবে ডাকার ব্যবহার শুরু হয়।  ২১ মে, দাক্ষায় প্রায় ১০,০০০ হিন্দু শরণার্থী আটক ছিল।